*Mert az én Atyámnak az az akarata, hogy annak, aki látja a Fiút, és hisz benne, örök élete legyen; én pedig feltámasztom őt az utolsó napon.”* (Jn 6,40)

Aki hisz a Fiúban… aki hisz Jézusban. Az örök élet hittel nyerhető el. Hinni Jézus kereszthalálának erejében. Abban a halálban, amely visszataszító és dicsőséges egyben. Az Ószövetség szerint átkozott mindenki, aki fán függ. Jézus átokká lett értünk, hogy mi áldottak lehessünk. Ma szinte ismeretlen kifejezése ez a szeretetnek. Pedig: „úgy szerette Isten a világot, hogy az Ő Egyszülött Fiát adta, hogy aki hisz benne, örök élete legyen” (Jn 3,16). Ez az örök élet elérhető, mert Jézus halála elhozta mindenki számára. A kivégzés módja tragikus, az áldozat hatása gyönyörűséges.

Békesség a Mennyei Atyával és Jézus feltámaszt az utolsó napon.

Aki hisz a Fiúban, örök élete van. Ez mindenki számára elérhető, Jézus kereszthalálakor mindenkire gondolt. Isten nem szűkmarkú, bőséges kegyelemben lehet része az emberiségnek, benne nekem és neked is. *Vadon Gyula*